Jegyzőkönyv

2019. január 22 napján 10,00 órakor a Vasboldogasszony Önkormányzati Épület tanácskozó termében megtartott rendkívüli nyilvános képviselő-testületi ülésről.

**Jelen vannak** Németh Zsolt polgármester

## Hajas Róbert képviselő

## Pongrácz Ernőné képviselő

Urbán Szidónia igazgatási ügyintéző, jegyző megbízásából

## Igazoltan távol: Laska Róbert képviselő

## Zsuppán Béla képviselő

**Németh Zsolt polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 3 fő.

Tájékoztatta a képviselőket, hogy a képviselő–testületi ülés összehívására Vasboldogasszony Község Önkormányzati Képviselő–testületének az Önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Németh Zsolt polgármester a képviselő-testületi ülés összehívására okot adó sürgős, halasztást nem tűrő esetként a kiegyenlítő bérrendezési alap támogatás pályázat megtárgyalását jelölte meg.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Kiegyenlítő bérrendezési alap támogatási pályázat  
   Előadó: Szita Gabriella jegyző**

**Napirend tárgyalása:**

1. **Kiegyenlítő bérrendezési alap támogatási pályázat  
   Előadó: Szita Gabriella jegyző**

**Szita Gabriella jegyző:** Ismertette a kiegyenlítő bérrendezési alap támogatására vonatkozó pályázatot. Kérte a tisztelt képviselőket, hogy támogassák a pályázat benyújtását.

**Németh Zsolt polgármester:** Indítványozta, hogy az önkormányzat támogassaa Belügyminisztérium kiegyenlítő bérrendezési alap támogatására a Közös Önkormányzati Hivatal székhely önkormányzatának pályázat benyújtását.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 3 fő, majd a polgármester szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 3 igen, egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének  
1/2019(I.22.) számú határozata**

Vasboldogasszony Község Önkormányzati Képviselő-testülete, mint a Nagypáli Közös Önkormányzati Hivatalt létrehozó tagönkormányzat képviselő-testülete, úgy határozott, egyetért azzal, hogy a Belügyminisztérium kiegyenlítő bérrendezési alap támogatására a pályázatot a Közös Hivatal székhely önkormányzata, Nagypáli Község Önkormányzata benyújtsa.

A Képviselő-testület a pályázat benyújtása kapcsán vállalja, hogy a Közös Hivatal köztisztviselőire vonatkozó illetményalapot 2019. év egészre vonatkozóan 46.380 Ft összegben biztosítja.

**Határidő: 2019.01.01-2019.12.31.**

**Felelős: Németh Zsolt polgármester**

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és a képviselő-testület nyilvános ülését 10,10 órakor bezárta.

**K.m.f.**

**Németh Zsolt Szita Gabriella  
 polgármester jegyző**